భేతాళ కథ | తెలుగు భావాలు
ముంగిలి > పిచ్చాపాటి, రాజకీయం, సరదాగా	> భేతాళ కథ
ఫిబ్రవరి 3, 2011 వ్యాఖ్యానించండి Go to comments
పట్టువదలని విక్రమార్కుడు చెట్టువద్దకు తిరిగివెళ్ళి, చెట్టుపైనుంచి శవాన్ని దింపి భుజాన వేసుకొని, ఎప్పటిలాగే మౌనంగా శ్మశానంకేసి నడవసాగాడు. అప్పుడు శవంలోని భేతాళుడు, "రాజా, ఏమి ప్రయోజనమాశించి అర్థరాత్రివేళ ఇలా కఠోర శ్రమ చేస్తున్నావో నాకు అర్థం కావట్లేదు. అయితే, కొందరు విశేషంగా పరుల తప్పులను ఎంచి దుమ్మెత్తిపోసి తిరిగి వాళ్ళతోటే స్నేహం చేసి ప్రజలను అయోమయంలో పడవేస్తూ ఉంటారు. అలాంటి ఒక గొప్ప వ్యక్తి కథ నీకు వినిపించి నీకు శ్రమ తెలియకుండా ఉండేటట్టుగా ప్రయత్నిస్తాను. సావధానచిత్తుడవై ఆలకించు." అని ఒక కథ చెప్పడం మొదలు పెట్టాడు.
పూర్వం కళింగరాజ్యానికి ద్రవిడరాజ్యానికి నడుమ ఆంధ్ర ప్రదేశమను ఒక రాజ్యం ఉండేది. ఆ రాజ్యమునందు ప్రజాతంత్రమను వ్యవస్థ ఉండేది. ఆ వ్యవస్థలో ప్రజలందరు తమ తమ నాయకులను ఎన్నుకొనేవారు. ఆ ఎన్నుకొనబడిన ప్రజా ప్రతినిధులు తమలో ఒకరిని ఎన్నుకొని ఆ రాజ్యానికి రాజుగా చేసేవారు. అలా ఎందరో గొప్ప గొప్ప వారు ఆ రాజ్యానికి రాజులుగా ఉండి విశేషమైన సేవలందించారు. (అబ్బా-ఛా!)
ఒకానొక కాలంలో తిరిగి ప్రజలు ప్రజా ప్రతినిధులను ఎన్నుకోవలసిన సమయం ఆసన్నమయింది. ఆ ఎన్నికలలో ప్రధానంగా కొందరు నాయకులు ఎన్నికవ్వడానికి సమాయత్తమయ్యారు. అప్పటివరకు రాజుగా ఉన్న రాజశేఖర వర్మ, అంతకు ముందు రాజుగా చేసిన చంద్ర కేతులు ప్రధాన పోటీదారులు. ఆ రాజ్య విభజన కోరిక వ్యక్తంచేసి ఒక భాగంలో విశేషంగా గుర్తింపు పొందిన చంద్రశేఖరవర్మ కూడా ఎన్నికలకు సమాయత్తమయ్యారు. అనూహ్యంగా ఆ రాజ్యంలో ఎంతో పేరు గడించిన ఒక కళాకారుడైన చిరంజీవి వర్మ బరిలోకి దిగి అందరిని ఆశ్చర్యానికి గురి చేసారు. అప్పటి వరకు ఇద్దరి మధ్యనే ఉండే పోటీ ఒక్కసారిగా మార్పు చెందింది. ప్రజలు కాస్త అయోమయ పరిస్థితులలో పడ్డారు.
ఎన్నికవ్వడానికి ఆ అభ్యర్థులు ఒకరిమీదఒకరు బురద చల్లుకున్నారు. వీడు చవట అంటే వాడు వెధవ అని సామూహిక సభలలో తమ అభిప్రాయాలను వ్యక్త పరచారు. చిరంజీవి వర్మ సోదరుడైన పవన వర్మ ఎంతో ఆగ్రహావేశాలతో ప్రసంగాలు చేసే వారు. రాజశేఖర వర్మ వర్గాన్ని ఛెఢా-మెఢా కడిగేసేవాడు. "అబ్బా! ఇంతుందా?" అని ప్రజలు వీస్తూ పోయేంతగా ప్రజ్వలించి పోయే వారు. కానీ జయాపజయాలు దైవాధీనాలు కదా! చిరంజీవి వర్మ ప్రవేశం వల్ల అర్థం కాక ప్రజలు ఎవరిని ఎన్నుకోవాలో తెలియక ఆ ఎన్నికలలో పాల్గొన్నారు. చివరికి చంద్రశేఖర వర్మ, చిరంజీవి వర్మల ప్రవేశ పుణ్యమా అని చంద్ర కేతు తీవ్రంగా దెబ్బ తిన్నారు. మరలా రాజశేఖర వర్మకే పట్టంకట్టబెట్ట బడింది. గతం గతః అని అందరినీ కలుపుకుపోవాలని రాజ శేఖర వర్మ చిరంజీవి వర్మ కూటమిని తన కూటమితో కలిపే ప్రయత్నం మొదలు పెట్టారు.
ఇంతలోనే ఎవరూ ఊహంచని సంఘటన చోటు చేసుకుంది. రాజ శేఖర వర్మ ప్రమాదానికి గురై కన్నుమూయడం జరిగింది. ఏమి జరిగిందో అర్థంకాని పరిస్థితులలో, రాజ శేఖర వర్మకు ఎంతో దగ్గిర వ్యక్తి అయిన రోష వర్మ తాత్కాలిక రాజుగా నియమింపబడడం జరిగింది. రాజ్యంలో విషాద పరిస్థితులు సద్దుమణిగాక మెల్లిగా ఒక దాని తరువాత ఒకటిగా జటిల సమస్యలు తలెత్తడం మొదలు పెట్టాయి. విపరీతమైన వర్షాలు. చంద్ర శేఖర వర్మ ప్రాబల్యం అధికమవడం. ఆర్థిక పరిస్థితులు చేయి జారి పోవడం. రాజ పరివారంలో వ్యతిరేక స్వరాలు వినిపించడం. ఓహో ఒకటేంటి?
రాజశేఖర వర్మ సుపుత్రుడైన జగన్మోహన వర్మ రాజు కావాలనే మహత్వాకాంక్ష ప్రభావం వల్ల, రోష వర్మ జీవితం మరీ దుర్భరంగా మారిపోయింది. పైపెచ్చు ఆరోగ్య సమస్యలు. ఇక వీలు పడక కుమార వర్మ అనే మరో అధినేతను రోష వర్మ స్థానంలో రాజును చేయడం జరిగింది. ఈ సంఘటన జగన్మోహన వర్మను మరీ కోపోద్రిక్తుడను చేసింది. రాచ పరివారం నుంచి తెగతెంపులు చేసుకునే వరకు దారి తీసింది. ఏ సమయంలోనైనా జగన్మోహన వర్మ కుమార వర్మ మీదకు దాడికి దిగగలడన్న అనుమానాల గాఢాంధకారంలో ఆ రాజ్యం చిక్కుకు పోయింది. ఎమీ తోచడం లేదు. ప్రజలు ఎంతో బాధ పడడం మొదలు పెట్టారు. అయ్యో! చక్కటి అభివృద్ధి పథంలో ఉన్న రాజ్యానికి ఏమి దృష్టి తగిలిందో? ఏమి అపరాదం జరిగిపోయిందో? అంటూ బాధ పడుతున్న సమయంలో మరో ఉత్కంఠ భరితమైన సంఘటన చోటు చేసుకోవడం జరిగింది. కుమార వర్మ కూటమిలోకి చేరిపోతున్నట్టు చిరంజీవి వర్మ సంచలనం సృష్టించారు.
"రాజా విన్నావుగా ఈ కథ. నా యీ ప్రశ్నలు కూడా విను" అంటూ భేతాళుడు విక్రమార్కుడిని కొన్ని ప్రశ్నలడిగాడు.
1. ఒకరినొకరు దూషించుకున్న పద్దతికి సగటు మనిషి కనక అయితే దోసెడు నీళ్ళళో దూకి ఆత్మహత్య చేసుకునేవాడేమో? అంతగా దూషించిన-దూషింపబడిన చిరంజీవి వర్మను కుమార వర్మ కూటమిలో చేరడానికి ప్రోత్సహించిన కారణాలేంటీ?
2. చేరిన తరువాత కుమార వర్మ రాజ్యాధికారానికి చిరంజీవి వర్మ వల్ల ప్రమాదమేమన్నా ఉంటుందా?
3. ఈ పరిణామం వల్ల చంద్ర కేతు, చంద్రశేఖర వర్మలకు లాభం కలుగుతుందా నష్టం జరుగుతుందా?
"రాజా! తెలిసి కూడా సమాధానం చెప్పలేదంటే నీ తల వేయి వ్రక్కలవుతుంది" అని భేతాళుడు సమాధానం కోసం వేచి ఉన్నాడు.
మీరేమన్నా సహాయం చేయగలరా విక్రమార్క మహారాజుకి?
వర్గాలుపిచ్చాపాటి, రాజకీయం, సరదాగా ట్యాగులు:పిచ్చాపాటి, రాజకీయం, సరదాగా
10:35 సా. వద్ద ఫిబ్రవరి 3, 2011
బేతాళ కథ బాగా వ్రాశారు. చిరంజీవి వర్మ నవ్వులపాలు కావటం ఖాయం. జగన్మోహన వర్మ మళ్ళి . రాచ పరివారం లో చేరిపోతాడు.
12:50 ఉద. వద్ద ఫిబ్రవరి 4, 2011
vikramarkudiki kooda kastamina prashna vesaaru ? chala bagundhi.
9:11 ఉద. వద్ద ఫిబ్రవరి 11, 2011
ఈ ప్రశ్నలు విన్న విక్రమార్కుడు అప్పటిదాకా వున్న పెద్దమనిషి తరహాను మరచి వికవికమని నవ్వి అయ్యో అమాయక భెతాళా ఇన్నాళ్ళు ఎన్నో కధలు చెపుతుంటే ఎదో తెలివిగలవాడివని అనుకున్నాను….
అసలు, కధ మొదలు పెట్టినదే రాజశేఖర వర్మ, చిరంజీవి వర్మనూ… వీరిద్దరూకలసి ప్రజలను విడదీసి దాని ద్వారా చంద్రకేతును ఓడించటానికినూ. దాని తర్వాత ఇద్దరూ కలిసి రాజ్య పాలన చెయ్యటానికీనూ.. ఇదంతా ముందర అనుకున్నదే; కానీ రాజశెఖరవర్మ దుర్మరణం వలనా, ఆయన కుమారుడు జగన్మోహన వర్మ రాజ్యకాంక్షవలనా మోదలుపెట్టిన కార్యం కాస్తా బెడిసి కొట్టింది. కానీ చిరంజేవి వర్మ పట్టువదలని విక్రమార్కుడిలా… అదేలే నాలాగా ప్రయత్నం చేసి సఫలం అయ్యాడు అని విక్రమార్కుడు చెప్పగానే రివ్వున ఎగిరి పోవల్సిన భేతాళుడు ధబ్బున భుజం మీంచి జారి కింద పడి సినిమాలో బ్రహ్మానందం లాగా కొట్టొకోనారంభించాడు. దానితో జాలి పడిన విక్రమార్కుడు భేతాళుని తిరిగి చెట్టుమేద పడేసి వెనుదిరిగాడు.
bhetala katha | telugu bhaavaalu
mungili > picchaapaati, rajakeeyam, saradaagaa> bhetala katha
fibravari 3, 2011 vyaakhyaaninchandi Go to comments
pattuvadalani vikramaarkudu chettuvaddaku tirigivelli, chettupainunchi shavaanni dimpi bhujana vesukoni, eppatilaage mounamgaa shmasaanankesi nadavasagadu. appudu savamlooni bhetaludu, "raja, emi prayojanamaasinchi ardharaathrivela ilaa kathora shrama chestunnavo naaku artham kaavatledu. ayithe, kondaru visaeshamgaa parula tappulanu enchi dummettiposi tirigi vallathote sneham chesi prajalanu ayomayamlo padavestuu untaaru. alanti oka goppa vyakti katha neeku vinipinchi neeku shrama teliyakunda undetattugaa prayatnistaanu. saavadhaanachittudavai aalakinchu." ani oka katha cheppadam modalu pettaadu.
puurvam kalingaraajyaaniki dravidaraajyaaniki naduma aandhra pradesamanu oka rajyam undedi. aa raajyamunandu prajaatantramanu vyavastha undedi. aa vyavasthalo prajalandaru tama tama naayakulanu ennukonevaaru. aa ennukonabadina praja pratinidhulu tamalo okarini ennukoni aa raajyaaniki rajuga chesevaaru. alaa endaro goppa goppa vaaru aa raajyaaniki rajuluga undi visaeshamaina sevalandinchaaru. (abba-chaaa!)
okanoka kaalamlo tirigi prajalu praja pratinidhulanu ennukovalasina samayam aasannamayindi. aa ennikalalo pradhaanamgaa kondaru naayakulu ennikavvadaaniki samaayattamayyaaru. appativaraku rajuga unna rajasekhara varma, antaku mundu rajuga chesina chandra ketulu pradhaana potiidaarulu. aa rajya vibhajana korika vyaktamchaesi oka bhaagamlo visaeshamgaa gurtimpu pondina chandrasekharavarma kuudaa ennikalaku samaayattamayyaaru. anoohyamgaa aa raajyamlo entho paeru gadinchina oka kalaakaarudaina chiranjeevi varma bariloki digi andarini aascharyaaniki guri chesaru. appati varaku iddari madhyane unde poty okkasariga maarpu chendindi. prajalu kaasta ayomaya paristhitulalo paddaaru.
ennikavvadaaniki aa abhyardhulu okarimeedookaru burada challukunnaru. veedu chavata ante vaadu vedhava ani saamuuhika sabhalalo tama abhipraayaalanu vyakta parachaaru. chiranjeevi varma sodarudaina pavana varma entho aagrahaavesaalato prasangaalu chese vaaru. rajasekhara varma vargaanni chedaa-medha kadigesevadu. "abba! intundaa?" ani prajalu veestuu poyentagaa prajvalinchi poye vaaru. cony jayapajayalu daivaadheenaalu kada! chiranjeevi varma pravesam valla artham kaaka prajalu evarini ennukovalo teliyaka aa ennikalalo paalgonnaaru. chivariki chandrasekhara varma, chiranjeevi varmala pravesha punyama ani chandra ketu teevramgaa debba tinnaru. marala rajasekhara varmake pattankattabetta badindi. gatam gathah ani andarinee kalupukupovalani raja shekhara varma chiranjeevi varma kootamini tana kootamitho kalipe prayatnam modalu pettaaru.
intalone evaruu oohanchani sanghatana chotu chesukundi. raja shekhara varma pramaadaaniki gurai kannumuyadam jarigindi. emi jarigindo ardhamkaani paristhitulalo, raja shekhara varmaku entho daggira vyakti ayina rosha varma taatkaalika rajuga niyamimpabadadam jarigindi. raajyamlo vishaada paristhitulu saddumanigaaka melliga oka daani taruvaata okatigaa jatila samasyalu talettadam modalu pettai. vipareetamaina varshaalu. chandra shekhara varma praabalyam adhikamavadam. aardhika paristhitulu cheyi jaari povadam. raja parivaaramlo vyatireka swaraalu vinipinchadam. oho okatenti?
rajasekhara varma suputrudaina jaganmohana varma raju kavalane mahatwakanksh prabhaavam valla, rosha varma jeevitam mari durbharamgaa maaripoyindi. paipechu aarogya samasyalu. ika veelu padaka kumara varma ane maro adhinetanu rosha varma sthaanamlo rajunu cheyadam jarigindi. ee sanghatana jaganmohana varmanu mari kopodriktudanu chesindi. raacha parivaaram nunchi tegatempulu chesukune varaku daari teesindi. e samayamloonainaa jaganmohana varma kumara varma meedaku daadiki digagaladanna anumaanaala gaadaandhakaaramlo aa rajyam chikkuku poyindi. emy thochadam ledu. prajalu entho baadha padadam modalu pettaaru. ayyo! chakkati abhivruddhi pathamlo unna raajyaaniki emi drushti tagilindo? emi aparaadam jarigipoyindo? antuu baadha padutunna samayamlo maro utkanta bharitamaina sanghatana chotu chesukovadam jarigindi. kumara varma kootamiloki cheripotunnattu chiranjeevi varma sanchalanam srushtinchaaru.
"raja vinnaavugaa ee katha. naa yee prasnalu kuudaa vinu" antuu bhetaludu vikramaarkudini konni prasnaladigaadu.
1. okarinokaru dooshinchukunna paddatiki sagatu manishi kanaka ayithe dosedu neellalo dooki aatmahatya chesukunevademo? antagaa dooshinchina-dooshimpabadina chiranjeevi varmanu kumara varma kootamilo cheradaaniki prothsahinchina karanalenti?
2. cherina taruvaata kumara varma raajyaadhikaaraaniki chiranjeevi varma valla pramaadamemannaa untundaa?
3. ee parinaamam valla chandra ketu, chandrasekhara varmalaku laabham kalugutunda nashtam jarugutunda?
"raja! telisi kuudaa samadhanam cheppaledante nee tala veyi vrakkalavutundi" ani bhetaludu samadhanam kosam vechi unnaadu.
meeremanna sahayam cheyagalara vikramarka maharajuki?
vargaalupichaapaati, rajakeeyam, saradaagaa tyagulu:picchaapaati, rajakeeyam, saradaagaa
10:35 saa. vadda fibravari 3, 2011
betala katha baga vraasaaru. chiranjeevi varma navvulapaalu kaavatam khayam. jaganmohana varma malli . raacha parivaaram loo cheripotadu.
12:50 uda. vadda fibravari 4, 2011
vikramarkudiki kooda kastamina prashna vesaaru ? chala bagundhi.
9:11 uda. vadda fibravari 11, 2011
ee prasnalu vinna vikramaarkudu appatidaka vunna peddamanishi tarahaanu marachi vikavikamani navvi ayyo amayaka bhetala innaallu enno kadhalu cheputunte edo telivigalavaadivani anukunnani.
asalu, kadha modalu pettinade rajasekhara varma, chiranjeevi varmanu veeriddarookalasi prajalanu vidadeesi daani dwara chandraketunu odinchataanikinuu. daani tarvaata iddaruu kalisi rajya paalana cheyyataanikiinuu.. idantaa mundara anukunnade; cony rajasekharavarma durmaranam valana, aayana kumarudu jaganmohana varma rajyakankshavalana modalupettina kaaryam kasta bedisi kottindi. cony chiranjevi varma pattuvadalani vikramarkudilashi adele nalaga prayatnam chesi safalam ayyadu ani vikramaarkudu cheppagaane rivvuna egiri povalsina bhetaludu dhabbuna bhujam meenchi jaari kinda padi cinemalo brahmanandam laga kottokonarambhinchadu. daanitho jaali padina vikramaarkudu bhetaluni tirigi chettumeda padesi venudirigaadu.